|  |  |
| --- | --- |
|  |  |
|  | |

|  |  |  |
| --- | --- | --- |
|  |  |  |

|  |
| --- |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KAUNO MIESTO SAVIVALDYBĖS ADMINISTRACIJOS DIREKTORIAUS 2016 M. RUGSĖJO 9 D. ĮSAKYMO NR. A-2600 „DĖL KAUNO MIESTO SAVIVALDYBĖS TERITORIJOS BENDROJO PLANO KOREGAVIMO“ PAKEITIMO** |
| ......................................... Nr. ......................... |
| Kaunas |

Vadovaudamasis Lietuvos Respublikos teritorijų planavimo įstatymo 28 straipsnio 5 dalimi ir Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 139 ir 141 punktais:

1. P a k e i č i u Kauno miesto savivaldybės administracijos direktoriaus 2016 m. rugsėjo 9 d. įsakymą Nr. A-2600 „Dėl Kauno miesto savivaldybės teritorijos bendrojo plano koregavimo“:

1.1. Pakeičiu 1 punktą ir jį išdėstau taip:

„1. O r g a n i z u o j u Kauno miesto savivaldybės teritorijos bendrojo plano, patvirtinto Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ (toliau – Bendrasis planas), koregavimą pagal Kauno miesto savivaldybės teritorijos bendrojo plano 2014–2015 m. sprendinių įgyvendinimo stebėsenos ataskaitos, patvirtintos Kauno miesto savivaldybės administracijos direktoriaus 2016 m. rugpjūčio 12 d. įsakymu Nr. A-2355 „Dėl Kauno miesto savivaldybės teritorijos bendrojo plano 2014–2015 m. sprendinių įgyvendinimo stebėsenos ataskaitos patvirtinimo“, aiškinamojo rašto 5 dalies išvadas dėl Bendrojo plano sprendinių koregavimo ir kitiems Bendrojo plano esmės nekeičiantiems pakeitimams atlikti: pakeisti Bendrojo plano sprendinius anksčiau suplanuotose Kauno miesto teritorijos dalyse pagal priedą, ištaisyti technines klaidas, panaikinti sprendinių spragas ir išspręsti galiojančių sprendinių kolizijas.“

1.2. Papildau priedu (pridedama).

2. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |
| --- | --- |
| Administracijos direktorius | Gintaras Petrauskas |